በልማታዊ ሴፍቲኔት መርሃ ግብሩ 7ነጥብ9  ሚሊዮን ህዝብ ተጠቃሚ ሆኗል
በመላ አገሪቱ በገጠር አካባቢዎች ተግባራዊ በሆነው የልማታዊ ሴፍቲኔት መርሃ ግብር  7ነጥብ9 ሚሊዮን የሚሆን ህዝብ ተጠቃሚ መሆኑን የእርሻና ተፈጥሮ ሃብት ሚኒስቴር አስታወቀ ።በሚኒስቴሩ የህዝብ ግንኙነት ኃላፊ አቶ አለማየሁ  ብርሃኑ ለዋልታ እንደገለጹት በመላ አገሪቱ በገጠር  አካባቢዎች ተግባራዊ በተደረገው የልማታዊ የሴፍቲኔት መርሃ ግብር በተለያዩ  አካባቢዎች የሚገኙ 7ነጥብ 9 ሚሊዮን ህዝብ  በተለያዩ ሁኔታዎች ተጠቃሚ ማድረግ ተችሏል ።የልማታዊ ሴፍቴኔት መርሃ ግብሩ በ1997 ዓም የተጀመረው አርሶና አርብቶ አደሩ  በማህበረሰብ አቀፍ ሥራዎች በማሳተፍ በቀጥታ ድጋፍና የምግብ ድጋፍ  ተጠቃሚዎች እንዲሆኑ ሲደረግ ቆይቷልብለዋል አቶ አለማየሁ  ።በመርሃ ግብሩ የታቀፉት አርሶና አርብቶ አደሮች  እንደሚኖሩበት የአካባቢ ሁኔታ ታይቶ የገንዘብ  ድጋፍና  የምግብ እርዳታ በየወሩ እንደሚመደብላቸው የገለጹት አቶ አለማየሁ  አስረድተዋል ።እንደ አቶ አለማየሁ ገለጻ በዘንድሮ የበጀት ዓመት ሩብ ዓመት ለመርሃ ግብሩ 4ነጥብ 9 ሚሊዮን የሚሆኑ ተጠቃሚዎች 205ሺ ሜትሪክ ቶን የምግብ ድጋፍ  እንዲሠራጭ  ተደርጓል ።በአጠቃላይ 3 ሚሊዮን የሚሆኑ በገጠር የሚገኙ ዜጎች ከሐምሌ 2008 ዓም እስከ የካቲት 2009 ድረስ በሁለት ዙር  1ነጥብ 7  ቢሊዮን ብር በቀጥታ  ድጋፉ እንዲሠጣቸው መደረጉን አቶ አለማየሁ አስገንዝበዋል ።በመርሃ ግብሩ ዜጎች ከእርዳታ ጥገኝነት ይልቅ አካባቢያቸውንና እራሳቸውን ለመለወጥ በሚያችሏቸው ማህበረሰብ አቀፍ ሥራዎች እንዲሳተፉ እየተደረገ መሆኑን የጠቆሙት አቶ አለማየሁ አርሶአደሩ በተፋሰስ ልማት ፣ በአፈርና ውሃ ጥበቃ ጉልበቱን በመጠቀም ከተረጂነት እንዲላቀቁ ጥረት እየተካሄደ ነው ።የገጠር የልማታዊ ሴፍቲኔት መርሃ ግብር የምግብ ዋስትና ችግር ባለባቸው የአገሪቱ አካባቢዎች ተግባራዊ የተደረገ ሲሆን  በአንድ ወር ለተጠቃሚዎች  872 ሚሊዮን ብር ተመድቧል ።    